
Projekti üldeesmärgiks on Narva ja Ivangorodi kaldapealsete ajaloolise kaitseala kui Narva jaoks keskse ning nii Eesti kui ka Euroopa Liidu jaoks märgilise tähendusega piirkonna arendamine atraktiivseks avalikuks linnaruumiks, mis märkimisväärselt tõstab Narva linna elu-, puhke- ja külastuskeskkonna kvaliteeti ja  konkurentsivõimet.

Projekti «Narva ja Ivangorodi kaldapealsete ajaloolise kaitseala integreeritud arendamine II etapp» eesmärgiks on Narva ja Ivangorodi ajaloolise kaldapealsete promenaadide välja-ehitamine muutes piirilinnade jõeäärseid alasid atraktiivseks linnaruumiks, mis tõstavad Narva ja Ivangorodi linna elu-, puhke- ja külastuskeskkonna kvaliteeti ja konkurentsivõimet.

Projekti ehitustööde hankega planeeritud tegevused Narva linnas:
· Pimeaia Kaldapealse aia rekonstrueerimine ja heakorrastamine, sh kõnniteed, piirded, väike vormid.
· Tänavaäärse allee rekonstrueerimine ja heakorrastamine.
· Välisvalgustustööde teostamine.
· Drenaaži ja vihmaveekanalisatsiooni tööde teostamine.
· Muud rekonstrueerimisega kaasnevad tööd.

Projekti piirkond jääb tervikuna kultuurimälestise – arheoloogiamälestis, asulakoht kultuurimälestiste registri nr 27276, alale.  

Projektipiirkonna vahetus läheduses on veel järgmised kultuurimälestised:
· Ehitusmälestis, Elamu Narvas Koidula t. 6, 17.saj.,1982, kultuurimälestiste registri nr  14001;
· Ehitusmälestis, Purskkaev Narvas bastionil Pax, kultuurimälestiste registri nr  14044;
· Ajaloomälestis, Monument Põhjasõjas 1704. a. langenud vene sõjaväelastele, kultuurimälestiste registri nr  45;
· Ajaloomälestis, Vabadussõjas hukkunute ühishaud, kultuurimälestiste registri nr  46.

Hankija eesmärgi saavutamiseks on Pakkujal kohustus pakkumuse koostamise käigus põhjalikult tutvuda Hankelepingu objekti olukorraga ja olemasoleva projektdokumentatsiooniga ning esitada Pakkumuse maksumuses kõik Pakkuja kulutused, mis on vajalikud Hankija eesmärgi saavutamiseks.

[bookmark: _GoBack]Töömahud on kirjeldatud põhiliselt järgmiste dokumentidega:

2.1.1. Joonis AE-Lisa 1 (OÜ Zoroaster, Töö nr. 081008/2, 2008.a., Põhiprojekt);
2.1.2. Hankedokumentide IV osa – Loendid;
2.1.3. Narva Pimeaia rekonsrtueerimisprojekt (OÜ Zoroaster, Töö nr. 081008/2, 2008.a., Põhiprojekt)
2.1.4. Narva bastionimüüride Pax, Justitia, Spes ja Narva linnuse põhja eeshoovi idapoolse nõlva kindlustamine. Drenaaži süsteemi projekt (OÜ Zoroaster Töö nr 091210/PP, 2010.a., Põhiprojekt / OÜ Tadias, Töö nr. 70-2010, 2010.a., Põhiprojekt), sh peamiselt joonised VV-202 ja VV-204 ning seletuskiri;

Joonis AE-Lisa 1 ja Loendid piiritlevad ja kirjeldavad töömahtu ning Narva Pimeaia rekonsrtueerimisprojekt ja drenaažisüsteemi ehitusprojekt sisaldavad täpsemaid tööpiire ja tehnilisi lahendusi. Seejuures joonis AE-Lisa 1 annab tööpiiridest skemaatilise ülevaate, mitte ei järgi täpset tööpiiri looduses.

Narva Pimeaia rekonsrtueerimisprojekt ja drenaažisüsteemi ehitusprojekt käsitlevad tehnilisi lahendusi oluliselt suuremas mahus kui käesoleva hanke töömaht. Pakkumuse koostamisel tuleb lähtuda Joonisel AE-Lisa 1 (skemaatiliselt) ja Loendites fikseeritud töömahtudest.

2. 
2.1. 
2.2.1. Töömahtu kuuluvad peamiselt järgmised ehitusprojektides kirjeldatud osad:
· Pimeaia Kaldapealne aed (rekonstrueerimisprojekt);
· Pimeaia Tänavaäärne allee (rekonstrueerimisprojekt);
· Drenaaži rajamine Pimeaia Kaldapealsele aiale bastionil Justitia, välja arvatud eelvoolust veerenn, kaev ja truup (drenaažisüsteemi ehitusprojekt). Seejuures käesoleva hanke mahus tuleb arvestada eelvoolu ajutise lahenduse ehitamisega, sh tööjooniste koostamise ja kooskõlastamisega Tellija ja Narva Vesi AS-ga.

2.2.2. Töömahtu ei kuulu järgmised ehitusprojektides kirjeldatud osad:
· Väike Pimeaed (rekonstrueerimisprojekt);
· Alumine aed (rekonstrueerimisprojekt);
· Ülemine aed (rekonstrueerimisprojekt);
· Drenaaži eelvoolu rajamine Pimeaia Kaldapealsele aiale bastionil Justitia, sh veerenn, kaev ja truup, millised tööd teostatakse teise hanke raames (drenaažisüsteemi ehitusprojekt);
· Drenaaži rajamine mujal (drenaažisüsteemi ehitusprojekt).

Ehitustööd peavad olema teostatud vastavalt Eesti Vabariigi õigusaktidele, sh peamiselt:
1.1.1 Ehitusseadus ja seonduvad õigusaktid;
1.1.2 Teeseadus ja seonduvad õigusaktid;
1.1.3 Muinsuskaitseseadus ja seonduvad õigusaktid;
1.1.4 Muud ehitusprojektides nimetatud.

Ehitustööd peavad olema teostatud vastavalt Tehnilise kirjelduse dokumentatsioonis (vt. p. 5.) loetletud ja järgnevalt loetletud tehnilistele normidele, standarditele, tehnilistele tunnustustele, kontrollsüsteemile, muudele üldlevinud tehnilistele kirjeldustele või nendega samaväärsetele.
1.1.5 Eesti Vabariigis kehtivad Ehitustöid (sh valmivat ehitist) käsitlevad normid;
1.1.6 Eesti Vabariigis kehtivad Ehitustöid (sh valmivat ehitist) käsitlevad standardid, tehnilised tunnustused, ühtsed tehnilised kirjeldused;
1.1.7 Ehitustööde üldised kvaliteedinõuded (RYL);
1.1.8 Muud ehitusprojektides nimetatud.

Täpsete juhiste puudumisel peavad Ehitustööd sisaldama kõiki Hankedokumentides kirjeldatud eesmärgi saavutamiseks tavapäraselt vajalikke tegevusi.

Juhul, kui Hankedokumentides (sh Tehnilise kirjelduse dokumentatsioonis) on nimetatud kindlat ostuallikat, protsessi, kaubamärki, patenti, tüüpi, päritolu või tootmisviisi, võib pakkuda kõigi teadaolevate näitajate poolest sellega samaväärset.

Pakkuja peab arvestama, et käesoleva hanke Ehitustööde teostamisega samaaegselt teostatakse järgmisi ehitustöid:
· Bastioni Victoria restaureerimine ja seonduvad tööd Ülemises pimeaias. Ülemise pimeaia rekonstrueerimine. (vt. ka p. 5. ja 6.)
· Narva kaldapealse promenaadi ehitamine (EAS). Bastionimüüride kindlustamine. (vt. ka p. 6.)
· Narva veemajandusprojekt, mille käigus rekonstrueeritakse muuhulgas eeldatavalt 2012 a. Narva jõe kaldapealne tee - Jõe tänav ning 2013 a. Koidula ja Pimeaia tn-d (vt. nt http://www.narvavesi.ee/264est.html ja  https://riigihanked.riik.ee/register/HankedOtsing.html?rhrtoken=2041662722&rhrsteps=1 ).
· Väike Pimeaia rekonstrueerimine eeldatava algusega 2013 a.

Seoses sellega on nõutav:
· Koostöö teiste samaaegselt töid tegevate töövõtjatega arvestades nende vajadusi.
· kõrvalolevale Ülemise pimeaia rekonstrueerimise ehitusplatsile veokitega ligipääsu võimaldamine katkematult kogu käesoleva hanke läbiviimise aja jooksul.
· Jõe tn-ga seotud lahendused (sadevesi, drenaaž) tuleb Töövõtja poolt enne väljaehitamist kooskõlastada Narva veemajandusprojekti elluviijaga (Narva Vesi AS, kontaktisik Hilje Õunapuu, tel: 566 900 36, hilje.ounapuu@narvavesi.ee ) ning väljaehitamine peab toimuma soovitavalt samaaegselt Jõe tänava rekonstrueerimisega (täpne rekonstrueerimise aeg kooskõlastada Töövõtja poolt eelnimetatud Narva veemajandusprojekti elluviijaga).

Pakkuja peab töövõtu mahus arvestama, et täiendava projekteerimistöö vajaduse tekkimisel koostab ja kooskõlastab ta vajalikud ehitusprojektid tööjooniste staadiumis.
 
Pakkuja peab töövõtu mahus arvestama ehitusobjekti informatsioonitahvlite (2 tk) valmistamisega ja paigaldusega enne ehitustöödega alustamist, ning tänutahvlite (2 tk) valmistamisega ja paigaldusega ehitustööde lõpetamisel.
1.1.9 Informatsioonitahvlite ja tänutahvlite valmistamisel ja paigaldamisel tuleb järgida nõudeid, mis on sätestatud dokumendis: Communication and Visibility Guidlines for the Projects selected within open call for proposals (vt. p. 5.1.4.).
1.1.10 Kõigi paigaldatavate tahvlite kujundus ja asukoht tuleb eelnevalt kooskõlastada Tellijaga. Vajaduse tekkimisel tuleb informatsioonitahvleid ehitusperioodil ümber tõsta. Töövõtja peab tahvleid puhastama ja hooldama ning demonteerima informatsioonitahvlid pärast ehitustööde lõpetamist. 
1.1.11 Koos informatsioonitahvlite paigaldamisega tuleb muuhulgas täita Ehitusseadusest tulenevad nõuded informatsioonitahvli ülespanekuks, milles sisaldub informatsioon ehitise, ehitusloa, ehitamise alustamise aja ja lõpetamise tähtaja, projekteerimisettevõtja, ehitusettevõtja ja omanikujärelevalve tegija kohta.

[bookmark: _Toc241654287]Kooskõlastused, heakskiidud ja load.
1.1.12 Töövõtja on kohustatud hankima kohaselt kõik tööde alustamiseks, tegemiseks, ehitusprojekti realiseerimiseks ning ehitise kasutuselevõtmiseks vajalikud, võrreldes Tellija poolt üleantuga täiendavad kooskõlastused, heakskiidud ja load (sh. nt. hankima kasutusload, muud kooskõlastused ja load nt liiklemiseks, kaevetöödeks, tänavasulgemisteks, jäätmete käitlemiseks, piirangu- või kaitsevööndites tegutsemiseks jms.), ning tasuma nende hankimisega seonduvad kulud välja arvatud kasutusloa riigilõiv (millise tasub Tellija). 
1.1.13 Omavalitsuste territooriumidel peab Töövõtja järgima kohalikke tööde suhtes kehtestatud nõudeid (sh. nt. kohaliku omavalitsuse kehtestatud ehitusmäärust). Töövõtja peab taotlema kooskõlastusi, heakskiite ja lube, milliseid kohaliku omavalitus nõuab. Töövõtja peab olema tutvunud mistahes piiranguga, mis võib olla takistavaks taoliste kooskõlastusi, heakskiitude ja lube väljastamisel, ning kohaliku omavalituse vastavate õigusaktidega.
1.1.14 Õigusaktide kohaselt omaniku nimel väljastatavate kooskõlastuste ja lubade taotlused allkirjastab Tellija kuid valmistab ette ja komplekteerib koos nõutava lisatava dokumentatsiooniga Töövõtja.

Ehitusplatsi üldine töökorraldus.
1.1.15 Töövõtja peab teavitama Ehitustöödega alustamisest kohalikku omavalitsust, Tööinspektsiooni ja teisi asjaomaseid ametiasutusi ja isikuid õigusaktidega sätestatud korras.
1.1.16 Töövõtja peab: tagama, et Töö ei ohustaks ehitusplatsil töötavaid ega selle mõjupiirkonnas olevaid isikuid ega keskkonda; korraldama töötervishoiu- ja tööohutusalase ühistegevuse; järgima ja tagama Tööde teostamise käigus ohutustehnika-, tuleohutuse- ja muude kehtestatud eeskirjade ja nõuete täitmise, sealhulgas koostama nõutavad dokumendid, määrama nõutavad isikud, väljastama nõutavate tööde tegemiseks ettenähtud lubasid ja tegema vastavat pidevat järelevalvet.
1.1.17 Töövõtja on kohustatud korraldama Tööde teostamise ulatuses juhtimist ehitusplatsil (sh. töövõtjate ühistegevus, töökorraldus, valve, olme). 
1.1.18 Töövõtja on kohustatud Lepingu täitmisel kaasama Hanketeates ja Hankedokumentides nõutud tingimustele vastavad spetsialistid. Töövõtja esindaja peab olema kogu Lepingu täitmise perioodil kättesaadav sidevahendite kaudu.

1.1.19 Töövõtja tutvub tänavate sulgemise nõuete ja protseduuridega. Tagama ohutu liikluse tänavatel ja vajadusel hankima tänavate sulgemisload ja plaanid, tasudes vajalikud lõivud. Arvestama peab ühistranspordi toimimisega. Üldiselt võivad tänavad olla osaliselt suletud juhul, kui on garanteeritud juurdepääs igale kinnistule. 
1.1.20 Töövõtja koostab skeemid kõikide tänavasulgude, ümbersuunamiste ja ümbersõitude kohta, näidates ära sulu ulatuse, kõik vajalikud ajutised liiklusmärgid, tarad jne. Sellised skeemid kooskõlastatakse kohalike omavalitsusorganitega või maaüksuse omanikuga kirjalikult ning esitatakse Tellijale enne liiklusolukorra muutmist mistahes moel. Kõik kulud (kaasarvatud võimalik tee sulgemise maks) kannab Töövõtja. 
1.1.21 Töövõtja paigaldab, hooldab ja eemaldab peale tööde lõppu kõik vajalikud ajutised liiklusmärgid. Teesulu korral peab olema mistahes ümbersõidu kogu teekond selgelt näidatud vastavaid liiklusmärke kasutades. Ühtegi liiklusmärki (peale nende, mis on heakskiidetud liiklusskeemidel näidatud) ei tohi paigaldada ilma Tellija heakskiidu või nõudmiseta. Liiklusmärgid peavad olema kooskõlas vastavate standarditega, puhtad ja paigaldatud kindlale alusele. Liiklusmärke peab Töövõtja kontrollima iga päev (k.a nädalavahetused) ja vigastuse, varguse või kadumise puhul koheselt asendama. 
1.1.22 Töövõtja ehitusmasinad ja sõidukid, kui neid ei kasutata, peavad olema paigutatud nii, et nad ei takistaks liiklust või juurdepääsu omandile.

1.1.23 Iga Töövõtja poolt kasutatud ajutine tara peab olema sobiv töötajate kaitseks ja üldsuse ohutus kauguses hoidmiseks. 
1.1.24 Kõik kaevikud peavad olema ümbritsetud katkematu, stabiilse, vähemalt 1000 mm kõrge taraga, mille horisontaalne kandevõime on vähemalt 0.5 kN/m piki tara ülaserva. Muid tõkkemeetodeid (plastlindid või -vööd, ükskikud postid) võib kasutada ainult osutamise eesmärgil nagu laopiirkonnad jne. Tara võib eemaldada töötundide ajal, et lubada juurdepääsu ehitusmasinatele ja transpordile eeldusel, et avalik ohutus on garanteeritud ning tara paigutatakse tagasi oma kohale kohe peale tööpäeva lõppu ja lõuna ajal.
1.1.25 Ajutine tara püsib oma kohal, kuni Tööd on piisavalt lõpukorral, et võimaldada ala kasutust ilma ohuta üldsusele. Reeglina ei saa tara eemaldada enne, kui kaevik on uuesti täidetud ümbritseva pinna tasemeni.
1.1.26 Trassikaeviku ületamiseks peab olema vähemalt 1000 mm laiune stabiilne sild, millele mõlemasse serva on paigaldatud vähemalt 1000 mm kõrgused käsipuud. 
1.1.27 Töövõtja peab regulaarselt (k.a nädalavahetustel kontrollima ning hooldama tarasid, sildu ja muid ohutusmeetmeid, iga defekt peab olema kõrvaldatud ilma viivituseta. Kõik ohutusmeetmed peavad olema Inseneri poolt heaks kiidetud enne nende kasutuselevõttu.

1.1.28 Töövõtja peab rakendama kõiki vajalike meetmed tagamaks materjalide ja seadmete hoidmise nii, et need ei hävineks ja neid ei varastataks.
1.1.29 Töövõtja on kohustatud korraldama ehitusplatsi valvet kooskõlastatult Tellija, naaberkinnistute omanike ja seotud ettevõtjatega.
1.1.30 Töövõtja on vastutav Ehitusplatsi ja ümbritseva ala hooldamise ja korrashoiu eest. 
1.1.31 Materjalid ja seadmed peavad olema paigutatud, ladustatud ja kuhjatud korrapäraselt. Välja kaevatud mittevajalik materjal ja praht tuleb ehitusplatsilt koheselt eemaldada. 
1.1.32 Kõik materjalid ja praht, mis on ehitusplatsilt tuule, vee, rataste või masinatega kantud mujale, tuleb viivitamatult kõrvaldada Töövõtja poolt ning saastatud ala tuleb puhastada, kuni Tellija ja vastava ala omanik(ud) on rahuldatud. 
1.1.33 Kaeve- ja tagasitäite tööde ajal peavad kõik teed, rajad ja muud pinnad, mis asuvad tööplatsi vahetus läheduses, olema hoitud puhtad prahist ja väljakaevatud pinnasest. Tööplats peab olema koristatud iga tööpäeva lõpuks. 
1.1.34 Töövõtja takistab tööplatsilt lahkuvate koormaga veokite poolt muda ja muu prahi levitamist tänavatele ning peab koheselt koristama mistahes taoliselt edasi kantud prahi.

[bookmark: _Toc241654296]Ajutised ressursid (sh. nt elektritoide ja veevarustus)
1.1.35 Töövõtjal on kohustus tagada kõik Tööde tegemiseks vajalikud ajutised ressursid, sh vajalikud liitumised tehnovõrkudega.
1.1.36 [bookmark: OLE_LINK2]Kõik ajutiste ressurssidega seotud kulud (sh. nt. tarbimine, mõõtmissüsteemid, load jne) katab Töövõtja.

1.1.37 Töövõtja kannab kõik kulud, mis tuleb teha seoses ehitustööde ette või mõjualasse jäävate olemasolevate ehitistega (sh. tehnovõrkudega).
1.1.38 Töövõtja on kohustatud enne ehitustööde alustamist välja selgitama kõik olemasolevad ehitised (sh. tehnovõrgud), mis jäävad ehitustööde ette või mõjualasse.
1.1.39 Enne ehitustööde alustamist peab Töövõtja kontakteeruma kõikide ehitustööde ette või mõjualasse jäävate ehitised (sh. tehnovõrgud) omanikega ning kindlaks määrama nende ehitiste (sh. tehnovõrgude) asukohad ja nende kasutuse seisundi. Töövõtja peab selgelt ära märkima sellised asukohad looduses, et vältida häireid tööde käigus. 
1.1.40 Töövõtja peab järgima iga erinõuet, mille esitab iga ehitustööde ette või mõjualasse jääva ehitise (sh. tehnovõrgu) omanik. 
1.1.41 Kõigi ehitustööde ette või mõjualasse jäävate ehitiste (sh. tehnovõrkude) lammutamise, ümbertõstmise ja/või kaitsmise lahendused kooskõlastab Töövõtja enne ehitustööde algust nende ehitiste (sh. tehnovõrkude) omanikega ja Tellijaga.
1.1.42 Iga tööd, mis mõjutab olemasolevat üldkasutatavat tehnovõrku, teostatakse kohaliku omavalitsuse poolt määratud pädeva esindaja kirjalikul loal.
1.1.43 Töövõtja peab võtma tarvitusele kõik ettevaatusabinõud, et vältida kahju tekitamist ehitustööde mõjualasse jäävatele olemasolevate ehitistele (sh. tehnovõrkudele). Töövõtja peab kõik sellised olemasolevaid ehitised ajutiselt toestama,  töötama nende ümbert, alt või kõrvalt mööda nii, et vältida kahjustusi, vajumist, leket või ohtu ning garanteerima katkematu töö.
1.1.44 Kui tuvastatakse mistahes leke, kahjustus või rike, siis peab Töövõtja koheselt sellest teatama Insenerile ja asjaomasele omanikule. Töövõtja peab samuti koostama kirjaliku aruande koos vajalike fotode, skeemide jms, et pakkuda täilikku teavet õnnetusjuhtumi kohta. 
1.1.45 Kahjustatud ehitis, torujuhe, kaabel jne, tuleb remontida või asendada Töövõtja poolt vastavalt objekti omaniku ja Inseneri poolt antud juhistele. Taolised tööd tuleb teostada nii kiiresti kui võimalik ning sellest tulenevad kulud katab Töövõtja.
1.1.46 Töövõtja peab viivitamatult ja adekvaatselt reageerima mistahes kaebusele, mis on seotud ehitustööde ette või mõjualasse jäävate olemasolevate ehitistega (sh. tehnovõrkudega). 

1.1.47 Väljaspool ehitusala ei tohi mitte ühtegi olemasolevat puud maha võtta ilma asjaomaste ametnike ja maaomanike loata.
1.1.48 Tööd, mis toimuvad säilitatavate puude läheduses, peavad olema teostatud viisil, mis väldib puude või nende juurte vigastamist. 

[bookmark: _Toc241654307]Ehitustööde dokumenteerimine
1.1.49 Töövõtja peab dokumenteerima kõik ehitamise käigus tehtavad tööd vastavalt nõuetele – “Eri liiki ehitiste ehitamise tehnilistele dokumentidele esitatavad nõuded” (Majandus- ja kommunikatsiooniministri 27. detsembri 2002. a määrus nr 71).
1.1.50 Ehitamise tehnilised dokumendid on:
· ehitusprojekt ja selle muudatused;
· ehitustööde päevik;
· kaetud tööde aktid;
· töökoosolekute protokollid;
· teostusjoonised;
· ehitise geodeetilise mahamärkimise akt;
· ehituse vaheetappide ja eritööde vastuvõtu aktid;
· ehituse lõppülevaatuse ja garantiiaja järgse ülevaatuse aktid;
· ehitise ekspertiisi tulemusena koostatud ekspertarvamus;
· muud ehitamist iseloomustavad dokumendid, nagu näiteks ehitustoodete vastavussertifikaadid.
1.1.51 Tellijal on õigus tööde tegemise käigus esitada täiendavaid nõudeid ehitamise tehnilistele dokumentidele. 
1.1.52 Kõik Töövõtja dokumendid esitatab Töövõtja Tellijale eesti keeles reeglina kolmes eksemplaris paberkandjal. Üleantavate eksemplaride arv on suurem juhul, kui asjaomastel seotud isikutel on õigus täiendavatele eksemplaridele. Samuti esitatakse kõik Töövõtja dokumendid Tellijale temaga kooskõlastatud (sh. nt. vastavalt dokumendi sisule .dwg, .doc, .xls ja dubleerivalt .pdf) formaadis.

Katsetamised.
1.1.53 Ehitisse püsivalt paigaldatud seadmetele teostada enne seadmete ühendamist (nt. voolu alla) seadme kontroll nimiandmetele vastavuse kohta. Hälvete avastamisel tuleb need kõrvaldada.
1.1.54 Pärast seadmete ühendamist viiakse läbi katsetused tööolukorras maksimaalsete koormustega.
1.1.55 Töövõtja peab koostama kõigi mõõtmiste, testimiste ja katsetuste kohta protokollid, mille allakirjutatud koopiad antakse üle vajalikele ametkondadele ja Tellijale.

[bookmark: _Toc241654314]Tellija personali koolitamine ja väljaõpe.
1.1.56 Tellija personali koolitamine ja väljaõpe on Lepingu lahutamatu osa. Kõik eesmärgipärase koolituse kulud kannab Töövõtja.
1.1.57 Koolituse ja väljaõppe peamine eesmärk on, et Lepingu täitmisaja lõpuks saaks Tellija personal efektiivselt käitada, seirata ja hooldada valminud Ehitist ilma edasise Töövõtja poolse panuseta.
1.1.58 Koolitust tuleb teha igas osas, kus on vajalikud käitamise, seire ja hoolduse toimingud ning vastavate toimingute jätkusuutlikuks läbiviimiseks ja kontrollimiseks piisavale hulgale isikutele. 
1.1.59 Koolituse läbiviimise kohta koostada protokollid, mille allkirjastavad muuhulgas koolitatavad.

[bookmark: _Toc241654319]Valduse üleminek
1.1.60 Sisseseade ja materjalide Tellija omandisse üleminek ei tähenda ehitusplatsi ega ehitise valduse üleminekut Tellijale. 
1.1.61 Ehitise aluse maaüksuse ja ehitise valdus ning juhusliku hävimise või kahjustumise riisiko läheb Töövõtjalt üle Tellijale Vastuvõtuakti (Etappide korral, ja kui ei lepita kokku teisiti, siis viimase Etapi Vastuvõtuakti) allkirjastamisest Tellija poolt.

[bookmark: _Toc321560727]Tehnilise kirjelduse dokumentatsioon

Hankelepingu esemeks olevate ehitustööde omadused ja neile esitatavad tehnilised nõuded on esitatud järgnevalt lisatud dokumentides: 
1.1.62 Joonis AE-Lisa 1 (OÜ Zoroaster, Töö nr. 081008/2, 2008.a., Põhiprojekt);
1.1.63 Narva Pimeaia rekonsrtueerimisprojekt (OÜ Zoroaster, Töö nr. 081008/2, 2008.a., Põhiprojekt);
1.1.64 Narva bastionimüüride Pax, Justitia, Spes ja Narva linnuse põhja eeshoovi idapoolse nõlva kindlustamine. Drenaaži süsteemi projekt (OÜ Zoroaster / OÜ Tadias, Töö nr. 70-2010, 2010.a., Põhiprojekt);
1.1.65 Communication and Visibility Guidlines for the Projects selected within open call for proposals.

[bookmark: _Toc321560728]Muu informatiivne dokumentatsioon

Muu Hankelepinguga seonduda võiv informatsioon on esitatud järgnevalt lisatud dokumentides: 
1.1.66 Narva bastionimüüride Pax, Justitia, Spes ja Narva linnuse Põhja eeshoovi idapoolse nõlva kindlustamine (OÜ Zoroaster, Töö nr 091210/PP, 2010.a., Põhiprojekt);
1.1.67 Narva linnas asuvate bastionide Gloria, Honor ja Victoria ning bastionide müürides olevate kasemattide ja bastionide vaheliste kurtiinide kindlustamise, restaureerimise ja konserveerimise ehitusprojekt (OÜ Zoroaster, Töö nr 280709/EP, 2009.a., Põhiprojekt).

